МИНИСТЕРСТВО НА

ВЪТРЕШНИТЕ РАБОТИ

София 1000, ул. „Шести септември“ № 29,

рег. № 8121р-20006, екз. № ед.

27.10.2026 г.
ОБЯВЛЕНИЕ
На основание чл. 10а, ал. 2 от Закона за държавния служител и чл. 14 от Наредбата за провеждане на конкурсите и подбора при мобилност на държавни служители, МЗ 8121з-1065/24.06.2026 г. относно възлагане на правомощия на орган по назначаването по служебно правоотношение с държавните служители по чл. 142, ал. 1, т. 2 от Закона за Министерството на вътрешните работи и заповед рег. № 8121К-15702/21.10.2026 г. за провеждане на конкурс за заемане на 1 (една) вакантна длъжност – СТАРШИ ЕКСПЕРТ в сектор „Управление на собствеността и социални дейности“ при Областна дирекция на МВР - София, длъжностно ниво: 10, съгласно Класификатора на длъжностите в администрацията, наименование на длъжностното ниво: експертно ниво 6.

І. Минимални и специфични изисквания за длъжността: 

1. Кандидатите да отговарят на изискванията по чл. 7 от Закона за държавния служител;

2. Минимална образователно-квалификационна степен: „бакалавър“;

2.1. Област на висшето образование - съгласно ПМС 125/24.06.2002 г.;
2.2. Професионално направление - съгласно ПМС 125/24.06.2002 г.;

3. Минимален професионален опит - 1 година или минимален ранг - IV младши;

4. Да притежават или да получат разрешение за достъп до класифицирана информация до ниво на сигурност „Секретно“.

5. Валиден резултат от успешно издържан тест за почтеност.

Съгласно чл. 10д, ал. 4 от ЗДСл, актът за назначаване се издава в 14-дневен срок от по-късната от двете дати: на удостоверяване или получаване на валиден резултат от успешно издържан тест за почтеност и на получаване на разрешението за достъп.

Съгласно § 20 от Преходните и заключителни разпоредби към закона за изменение и допълнение на ЗДСл, не се провежда тест за почтеност до осигуряване на техническо обезпечаване за това, но не по-късно от 1 декември 2026 г.

Допълнителна квалификация: компютърна грамотност – необходимо е да работи с Microsoft Office и Intеrnet. 
II. Описание на длъжността, съгласно длъжностната характеристика:

· Организира, координира, и непосредствено участва в материално-техническото осигуряване на областната дирекция и социално обслужване на служителите;

· Подпомага началника на сектора при организиране на цялостната дейност по управление на собствеността и социалното обслужване на служителите;
· Планира материално-техническото осигуряване по отделни направления в рамките на предоставените финансови средства и чрез централни доставки;

· Подпомага началника на сектора при организиране цялостната дейност по управлението на предоставените недвижими имоти;

· Организира експлоатацията и съхраняването на имуществото и участва в материално- техническото снабдяване и социално обслужване по различни направления: транспорт, въоръжение, техника, стопански дейности, капитално строителство, ремонти и др. в рамките на предоставените финансови средства;

· Организира вещевото осигуряване (планиране и изготвяне на годишни заявки) за служителите от дирекцията;

· Прогнозира, планира, подготвя и провежда процедурите за обществени поръчки, съгласно изискванията на Закона за обществени поръчки и Правилника за прилагане на Закона за обществените поръчки (ППЗОП);

· Следи за точното изпълнение по време, количество и качество на сключените договори;

· Организира процедури по провеждането на търгове за отдаване под наем на движимо и недвижимо имущество - публична и частна държавна собственост, предоставени за управление на ОДМВР София;

· Участва в разработването на проекти за средносрочни и дългосрочни бюджетни прогнози, и проекти на годишен бюджет в съответствие с нуждите на дирекцията съгласно бюджетните параграфи, касаещи дейностите по осигуряване на необходимите материални средства;
· Организира и участва в доставянето, получаването, съхраняването, опазването и разпределянето на активите, осигурява тяхната поддръжка, и следи за правилната им експлоатация;

· Участва в комисии за извършване на годишните инвентаризации на активите, както и на бракуване на ненужни и негодни такива съобразно нормативните документи;

· Работи по съставяне и актуализиране на нормативната база/ номенклатура, по структури, по видове разходи, по направление на дейност;

· Поддържа и актуализира електронен регистър на недвижимите имоти - държавна собственост и общинска собственост и регистър на имотите с отпаднала необходимост, ползвани от структурата;

· Участва в организирането и контрола при извършване на ново строителство, текущи и основни ремонти на сградния фонд;

· Участва в подготовката, изготвянето и съгласуването на договори с ВиК, електроразпределение, газоснабдяване, топлофикация и др.;
· Участва в комисии при провеждане на процедури за избор на проектанти, консултанти, надзорници, изпълнители и доставчици за обект по линия на текущия ремонт на сгради и капиталното строителство;

· Изпълнява и други задачи, възложени от ръководителите му, в рамките на неговата компетентност.

III. Начин за провеждане на конкурса:

1. Решаване на тест за познания от професионалната област на длъжността и относно администрацията, в която е конкурсната длъжност;

2. Интервю.

 IV. Граници (от - до) на заплатите, определени за длъжностите за степен 1 - от 620,20 евро до 977 евро, съгласно Наредба за заплатите на служителите в държавната администрация.

При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.

V. Необходимите документи, които кандидатите следва да представят за участие в конкурса са:

1. Писмено заявление за участие в конкурса по образец, съгласно Приложение № 3 към чл. 17, ал. 2 от НПКПМДСл;

2. Декларация по чл. 17, ал. 3, т. 1 от НПКПМДСл - по образец;

3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността. Когато дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

4.
Копие от документи, удостоверяващи продължителността и областта на професионалния опит;

5. Копия на документи за придобит ранг, при наличие на такъв;

6.
Копие на разрешение за достъп до класифицирана информация до ниво на сигурност „Секретно” или съгласие за проучване по ЗЗКИ;

7. Други документи, свързани с изискванията за заемането на длъжността.

 Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване и издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.

Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

VI. Място и срок за подаване на документите за участие:

Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес:odmvr-sofia@mvr.bg, като в този случай заявлението и декларацията следва да бъдат подписани от кандидата с електронен подпис. Срокът за подаване на документите е 10-дневен от датата на публикуване на обявлението за конкурса, в сектор „Човешки ресурси и правно обслужване” при Областна дирекция на МВР - София, всеки работен ден от 14:00 часа до 17:00 часа на адрес: гр. София, ул. „Гео Милев“ № 71, телефони за допълнителна информация и справки – : 02/9825139 и 02/9825221.
VII. Списъците и други съобщения във връзка с конкурса да бъдат обявявани на електронната страница на дирекция „Човешки ресурси” – МВР – в интернет и интранет.
ВПД АДМИНИСТРАТИВЕН 

СЕКРЕТАР НА МВР: …/п/…….




Габриела Килфанова

